Rettevejledning til modul A

**Indledende bemærkninger**

Denne rettevejledning er udarbejdet som hjælp til de censorer (eksaminator og censor), der retter besvarelser til revisoreksamen 2018 og til støtte for nuværende og kommende kandidater, som ønsker en vejledning til, hvilke emner der burde/kunne være omtalt i besvarelsen.

Rettevejledningen angiver i skemaform en række forhold, som censorerne kan benytte som en form for tjekliste til gennemgang af den enkelte besvarelse. Til hvert spørgsmål er der angivet en række punkter, som besvarelsen bør/kan omfatte, opdelt inden for 12-skalaen.

Kandidatens konkrete besvarelse og de forudsætninger, som kandidaten redegør for i sin besvarelse, har også betydning, og det er derfor ikke muligt eller hensigtsmæssigt at anvende denne rettevejledning som et rent matematisk hjælpemiddel til at afgøre, om en kandidat er bestået eller ej. Klarheden og formuleringerne har også betydning for nytteværdien og skal derfor også indgå i bedømmelsen.

De enkelte punkter i denne rettevejledning har ikke samme vægt i vurderingen af en besvarelse, og det er således censorernes samlede vurdering af de enkelte spørgsmål, der er afgørende for, om en kandidat anses for bestået eller ikke-bestået.

Omtaler kandidaten et forhold angivet i rettevejledningen enten overfladisk eller direkte fejlbehæftet, kan dette ikke tillægges vægt. F.eks. er det ikke tilstrækkeligt, at en kandidat i sin besvarelse anfører den konkrete henvisning til en lovbestemmelse eller standard, hvis ikke kandidaten redegør for, hvorfor denne henvisning er relevant, og hvad bestemmelsen indeholder.

Omvendt kan der være tilfælde, hvor en kandidat vælger at strukturere besvarelsen anderledes end forudsat i denne rettevejledning, men hvor besvarelsen alligevel vurderes at være bestået. Især kan det forekomme, at en kandidat vælger at strukturere sin besvarelse af et spørgsmål, der er opdelt i et eller flere underspørgsmål, anderledes end det er forudsat i denne rettevejledning. Såfremt kandidatens opdeling i øvrigt virker naturlig, og besvarelsen har samme værdi for modtageren, skal dette ikke ændre den samlede vurdering af besvarelsen.

Den samlede vurdering af, om en kandidat er bestået, vil ikke kun være et spørgsmål om, hvorvidt kandidaten korrekt redegør for de punkter, som er anført i denne rettevejledning, men også i hvilket omfang kandidaten begrunder sin besvarelse.

***Afgørende er, om besvarelsen er forståelig, samt om besvarelsen samlet set må anses for at have værdi for modtageren.***

Karakter gives efter 12-skalaen på de enkelte spørgsmål og sammenfattes til en samlet karakter for opgaven som helhed og til "bestået" eller "ikke-bestået". Karaktergivningen baseres på en helhedsbedømmelse af kandidatens besvarelse.

**RETTEVEJLEDNING MODUL A**

|  |
| --- |
| **Spørgsmål 1 (20%)**Du bedes udarbejde et begrundet notat til din chef indeholdende dine overvejelser i relation til hvidvask. |

|  |  |
| --- | --- |
| **Følgende bør i al væsentlighed være behandlet tilfredsstillende, for at kandidaten kan bestå (det vil sige minimum karakteren 02)** | **Bemærkninger** |
| Formuleret kortfattet og begrundet i et passende sprog til en chef. |  |
| Fokuserer på problemstillingen om, hvem der er opdragsgiver, og hvem der dermed skal indhentes hvidvaskdokumentation for. |  |
| Konkluderer, at der er tale om en lejlighedskunde og lav risiko, men at dokumentationen heraf beror på en individuel vurdering.Som dokumentation kan indhentes kopi af advokatens pas eller relevante internetsøgninger. |  |
| Konkluderer, at opdragsgiver er advokat. Argumenterer for, at advokat er likvidator og i den egenskab fungerer som ledelse for selskabet. |  |
| **Samlet vurdering af, om kandidaten er bestået eller ikke-bestået** |  |

|  |  |
| --- | --- |
| **Følgende bør i al væsentlighed være behandlet tilfredsstillende, for at kandidaten er over bestået (det vil sige minimum karakteren 4-7)** | **Bemærkninger** |
| Kandidaten har medtaget yderligere overvejelser og argumentation for risikovurderingen samt dokumentationskravet ved hvidvask. |  |
| Kandidaten behandler følgende forhold: * Selskabet er nystiftet
* Overvejer, hvor guldbarerne stammer fra
* Kommenterer at virksomhedssalg er sket før virksomhedsstiftelse
 |  |
| Øvrige forhold, som får notatet til at fremstå mere målrettet. |  |
| **Samlet vurdering af, om kandidaten er over bestået** |  |
| **Følgende bør i al væsentlighed være behandlet tilfredsstillende, for at kandidatens besvarelse er god eller rigtig god (det vil sige karakteren 10-12)** | **Bemærkninger** |
| Mindre væsentlige faglige fejl og mindre fejl vedrørende formulering og disponering.  |  |
| **Samlet vurdering af, om kandidatens besvarelse er god eller rigtig god** |  |

|  |  |
| --- | --- |
| **Karakter for besvarelsen af spørgsmål 1** |  |
| **Begrundelse** |

|  |
| --- |
| **Spørgsmål 2 (45%)**Du bedes udarbejde et begrundet notat med kunde- og opgaveaccept til din chef indeholdende de væsentligste punkter i relation hertil. |

|  |  |
| --- | --- |
| **Følgende bør i al væsentlighed være behandlet tilfredsstillende, for at kandidaten kan bestå (det vil sige minimum karakteren 02)** | **Bemærkninger** |
| Formuleret kortfattet og begrundet i et passende sprog til chefen om kunde- og opgaveaccept |  |
| Kandidaten bør ikke medtage en fuldstændig kunde- og opgaveaccept, men alene fokusere på de væsentligste punkter heri (uvæsentlige punkter i denne opgave er markeret med kursiv):* **Generelle oplysninger om selskabet**
* ***Uafhængighedsvurdering***
* ***Kompetencer og ressourcer***
* **Integritet og omdømme**
* Her må forventes, at det manglende kendskab til hovedaktionæren og økonomichefens omdømme omtales.
* **Overordnet risikovurdering**
* Overordnet risikovurdering vurderes at være mellem til høj.
* **Hvidvaskningslovgivning**
* Dokumentation af hovedaktionæren bør omfatte følgende (her en distancekunde efter hvidvasklovgivningen):
* Kopi af pas
* Oversigt over selskabsstruktur (eventuelle søsterselskaber)
* Undersøgelser af baggrund (søgninger på franske og argentinske nyhedsmedier) samt forespørgsler til revisionsnetværk
* Her må forventes, at kandidaten forholder sig kritisk til den oprindelige tilvejebringelse af guldbarrerne.
* **Konkrete handlinger forud for accept**
* Overvejelser om handlinger for at opnå revisionsbevis for åbningsbalancen
* Kopi af ejerbog og vedtægter
* Registerudskrift fra Erhvervsstyrelsen.
* **Afslutning**
* Accept?
* Udarbejdelse af aftalebrev.
 |  |
| Kandidaten argumenterer for valg eller fravalg af kunden/opgavenDet er argumentationen, som er central i forhold til bedømmelsen. |  |
| **Samlet vurdering af, om kandidaten er bestået eller ikke-bestået** |  |

|  |  |
| --- | --- |
| **Følgende bør i al væsentlighed være behandlet tilfredsstillende, for at kandidaten er over bestået (det vil sige minimum karakteren 4-7)** | **Bemærkninger** |
| Kandidaten har medtaget yderligere overvejelser om handlinger til indhentelse af hvidvaskdokumentation, herunder henvendelse til revisionsnetværk og beder netværket om, at være aktive i undersøgelsen omkring virksomheden og kendskab til hovedaktionæren samt tilvejebringelsen af guldbarrerne. |  |
| Kandidaten har medtaget yderligere overvejelser om baggrundstjek af økonomichefen i relation til hvidvask. |  |
| Kandidaten har medtaget yderligere argumentation ved integritet og omdømme, herunder særligt associeringsrisikoen ved samarbejdet. |  |
| Kandidaten har medtaget yderligere overvejelser om revisionen af åbningsbalancen, herunder tilstedeværelsen af guldbarrerne. |  |
| Kandidaten overvejer at inddrage vurderingsberetningen fra genoptagelsen og dokumentation fra virksomheden. |  |
| Kandidaten overvejer hvorfor revisor der har underskrevet vurderingsberetningen ikke påtager sig opgaven. |  |
| Kandidaten redegør for specifikke handlinger vedrørende revision af primobalancen. |  |
| Det bør trække ned i bedømmelsen, hvis der ukritisk er anvendt en standardtemplate til kunde- og opgaveaccept. Der skal alene medtages de væsentligste punkter i relation hertil. (eksempelvis regnskabsanalyse eller kontakt til tidligere revisor) |  |
| Øvrige forhold, som får notatet til at fremstå mere målrettet. |  |
| **Samlet vurdering af, om kandidaten er over bestået** |  |

|  |  |
| --- | --- |
| **Følgende bør i al væsentlighed være behandlet tilfredsstillende, for at kandidatens besvarelse er god eller rigtig god (det vil sige karakteren 10-12)** | **Bemærkninger** |
| Mindre væsentlige faglige fejl og mindre fejl vedrørende formulering og disponering.  |  |
| **Samlet vurdering af, om kandidatens besvarelse er god eller rigtig god** |  |

|  |  |
| --- | --- |
| **Karakter for besvarelsen af spørgsmål 2** |  |
| **Begrundelse** |

|  |
| --- |
| **Spørgsmål 3 (35%)**Du bedes udarbejde et begrundet notat til din chef om din reaktion på ovenstående forhold. |

|  |  |
| --- | --- |
| **Følgende bør i al væsentlighed være behandlet tilfredsstillende, for at kandidaten kan bestå (det vil sige minimum karakteren 02)** | **Bemærkninger** |
| Formuleret kortfattet og begrundet i et passende sprog til en chef. |  |
| Kandidaten konstaterer, at de usædvanligt mange bevægelser og usædvanligt store beløb fra udlandet indikerer, at der er uregelmæssigheder. At kontoen hos Møbel ApS evt. anvendes som en såkaldt "muldyrskonto" til hvidvask. |  |
| Kandidaten foreslår, at der foretages konkrete handlinger, der afkræfter eller bekræfter denne mistanke. Disse bør omfatte:* Forespørgsel om baggrunden for den usædvanlige aktivitet på bankkontoen til økonomichefen (ejeren af virksomheden).
 |  |
| Kandidaten inkluderer argumentation for underretning i henhold til den relevante lovgivning, såfremt handlingerne ikke afkræfter mistanken om hvidvask. |  |
| Kandidaten bør indse, at forholdet er omfattet af underretningspligten til SØIK i hvidvaskloven. Det er i den forbindelse vigtigt, at kandidaten indser, at opgaven er omfattet af hvidvaskningsloven, selvom der ikke afgives erklæringer med sikkerhed. Hvidvaskningsloven omfatter tillige "bogholderi og forberedelse af årsregnskabet og perioderegnskaber".Kandidaten bør ikke overveje at rapportere i henhold til revisorlovens § 22, da der ikke afgives erklæringer i henhold til revisorlovens § 1, stk. 2 og 3, og underretning i henhold til hvidvaskningslovens § 26 har forrang for rapportering i henhold til revisorloven jf. revisorloven § 22, stk. 3. |  |
| **Samlet vurdering af, om kandidaten er bestået eller ikke-bestået** |  |

|  |  |
| --- | --- |
| **Følgende bør i al væsentlighed være behandlet tilfredsstillende, for at kandidaten er over bestået (det vil sige minimum karakteren 4-7)** | **Bemærkninger** |
| Kandidaten har medtaget konkrete formuleringer om underretning til SØIK. |  |
| Kandidaten er opmærksom på, at der skal ske indberetning til SØIK. |  |
| Kandidaten er opmærksom på, at der er pligt til at hemmeligholde, at der er givet underretning, jf. hvidvaskningslovens § 38.  |  |
| Øvrige forhold, som får notatet til at fremstå mere målrettet. |  |
| **Samlet vurdering af, om kandidaten er over bestået** |  |

|  |  |
| --- | --- |
| **Følgende bør i al væsentlighed være behandlet tilfredsstillende, for at kandidatens besvarelse er god eller rigtig god (det vil sige karakteren 10-12)** | **Bemærkninger** |
| Kandidaten har medtaget overvejelser om at afstå fra opgaven med regnskabsopstilling. |  |
| Mindre væsentlige faglige fejl og mindre fejl vedrørende formulering og disponering.  |  |
| **Samlet vurdering af, om kandidatens besvarelse er god eller rigtig god** |  |

|  |  |
| --- | --- |
| **Karakter for besvarelsen af spørgsmål 3** |  |
| **Begrundelse** |

|  |  |
| --- | --- |
| **Samlet karakter for besvarelsen** |  |
| **Bestået (B) eller ikke-bestået (IB)** |  |
| **Samlet og uddybet begrundelse**  |

Rettekommentarer udarbejdet af:

Navn:

Dato: